પાવાગઢમાં ઐતિહાસિક વિરાસત ધરાવતું ચાંપાનેર આવેલું છે ત્યારે ત્યાંના ટૂરિસ્ટ ગાઇડને સરકાર તરફથી વેતન ન મળતું હોવાના પ્રશ્ને તેઓએ ચૂંટણી બહિષ્કારની ચીમકી આપી હતી. તો બીજી તરફ સુરતમાં ભાજપની યૌર્યાસી વિધાનસભા બેઠક પર ઉમેદવાર ઝંખના પટેલનો પણ ભારે વિરોધ થયો હતો. સ્થાનિકોએ જણાવ્યું હતું કે, અમારી પ્રાથમિક અને માળખાગત સુવિધાઓના કોઈ ઠેકાણા જ નથી અને હવે લોકો મત માગવા આવી ગયા છે. સ્થાનિકોના આ રોષને જોતા ઉમેદવારે કામ પૂર્ણ કરવાનું વચન આપ્યું હતું. જોકે આ ઘટનાથી ઉમેદવારો જાણી જ ગયા હશે કે જો ફક્ત વોટ માટે મોઢું બતાવીશું તો જનતા છોડશે નહીં. સુરતમાં સ્થાનિકોએ જણાવ્યું હતું કે નરેન્દ્રભાઈ કે રાહુલ ગાંધી માટે આદર હોય પરંતુ તેમના ઉમેદવારો જો અમારા કામ ન કરે તો અમને શું લાભ થવાનો?